
Spomenka Hribar
Govor na Srednji Dobravi pri Kropi 22. oktobra 2026

Spoštovani, najprej dober dan – čeprav dober ni. Zakaj ni? Zato, ker je med nami zrasla politična  ideologija   - s svojimi  pristaši, ki hoče oblast. Absolutno oblast. Treba je razumeti, kaj to pomeni. Absolutna oblast ne trpi nikogar pred sabo. Zaradi tega se kar naprej zaganjajo v narodnoosvobodilni odpor in osvoboditev; ker prava osvoboditev naj bi bila osamosvojitev. Toda osamosvojitve ne bi bilo brez osvoboditve  slovenskega ozemlja in slovenskega naroda izpod okupatorjev v II. svetovni vojni. 
Pomagajmo si s hipotezo: če bi leta '45 zmagala domobranska varianta – seveda s pomočjo okupatorjev, bi konec vojne dočakali kot del sil osi. Tako kot je bilo  po  prvi svetovni vojni, saj so bili takrat slovenski vojaki pod avstrijsko komando, torej pripadniki sil osi.  In zavezniki so nas kaznovali  s podelitvijo našega ozemlja in življa Italijanom, ki so med vojno presedlali na stran zaveznikov. Zdaj, po drugi svetovni vojni bi se enaka »zgodba« ponovila, saj so Italijani tudi med drugo svetovno vojno presedlali na stran zaveznikov  – Slovenci pa bi z domobransko vojsko ostali na strani si losi. Najmanj ,kar bi nas za kazen doletelo, bi bilo, da bi Rapalska meja ostala; če Italijani ne bi dobila še kaj več, saj so njeni apetiti do slovenskega ozemlja stalni, tudi še sedaj. In kam bi postavili   svojo državo, če  bi nam ostala le krpa ozemlja? 
Druga varianta, ki jo zagovarjajo  nekdanji domobranci in današnja desnica z vprašanjem: »Zakaj pa so se šli odpor, da je bilo potem toliko žrtev?‘!«Pa dajmo  pregledati to možnost, spet hipotetično. Če bi lepo mirno čakali med vojno in se šli nekakšno mirno koeksistenco z Italijani in  z Nemci. Če bi bilo to sploh mogoče. Nemci so takoj začeli harati po slovenskem ozemlju. zapirati ljudi itd. Ampak recimo, da bi ves narod kolaboriral  z okupatorji? Tedaj bi bila zadeva pravzaprav enaka kot v prvem primeru – zmage domobranske vojske.  Osvobodili bi nas zavezniki,  po vojni bi prišel nazaj kralj in ponovila bi se zgodba, kakršna je bila v prvi Jugoslavija  - z njo pa tudi vsi nacionalni in socialni problemi, ki so izbruhnili  z revolucijo med vojno. Tudi glede našega ozemlja ne bi bilo sprememb, saj Jugoslavija ni nič naredila, da bi preprečila odtujitev slovenskega (in hrvaškega) ozemlja v korist Italijanov. Ko smo izgubili ozemlje, niso nič naredili in zadeva bi bila za nas spret negativna. In spet lahko postavimo vprašanje: Kam pa bi lahko  postavili svojo državo, če bi bilo razpolovljeno še to ozemlje, ki ga smo ga imeli? Nikamor.
Tretja varianta je bil odpor. Odpor, ki nam je ne samo zagotovil, da smo dobili nazaj vsaj del slovenskega ozemlja, ampak nam je dal tudi samozavest, da smo Slovenci, ko  smo naredili usodni  korak zase, za svoj obstoj, za prihodnost svojega naroda, postali subjekt svoje usode. To je bila prava varianta. Ampak prav tega desnica ne prenese; ker ona  naj bi bila začetek in konec zgodovine. To  zdaj prenašamo.
To se kaže tudi na  simbolni, politični ravni, ko na proslavo  dneva suverenosti  niso bili povabljeni  praporščaki Zveze borcev NOB. Žalostna je skrunitev   partizanskih spomenikov,  kar podpira celo  predsednik Vlade Janez Janša. To so barbarska dejanja. Skrunjenje grobov in  žaljenje  mrtvih niso dejanja  iz skrbi za sožitje med Slovenci, so razdiralna, sovražna dejanja znotraj nas. Ščuvanje  k takim dejanjem, še posebej s strani politikov, pa je najbolj  neodgovorno in zavrženo   dejanje  proti lastnemu narodu. 
Menim, da  tisti, ki se zavedamo, kaj pomeni svoboda in kaj pravzaprav pomeni to, da smo res prišli do lastne države in njene suverenosti,  čutimo hvaležnost do padlih  borcev in do vseh protifašistov. Vemo, da  je naša država nastala na  temelju narodnoosvobodilnega boja in osvoboditve. Ampak suvereni dejansko nismo več! Naša uradna-osamosvojitvena politika, desna in leva,  je (bila) vedno bolj ponižna  do vodstva Evropske unije in Nata in celo do Izraela, ki  vsej svetovni javnosti na  očeh izvaja genocid nad Palestinci. Našega uradnega  slovenskega glasu proti temu in proti vojnim hujskačem ni več.  Ta, vse   bolj hlapčevska politika  do Evropske skupnosti, do NATA, do Amerike. nas pelje) v vojno, če je ne bo neki deus ex machina preprečil. Nemci razmišljajo o tem,  da bi se maščevali Rusom. V  Nemčiji glasno govorijo, da se je treba Rusom maščevati za poraz v drugi svetovni vojni. Kdo pameten lahko kaj takega reče? To je nekaj neverjetnega.
Rada bi še povedala, kaj pravzaprav pomeni smrt. Kaj pomeni smrt za posameznika? Kaj so izgubili  s smrtjo naši padli partizani? To je najbolj natančno povedal Edvard Kocbek, ki je bil med vojno član izvršnega odbora Osvobodilne fronte kot predstavnik krščanskih socialistov. Predvsem pa je bil pesnik. Naslov pesmi:
Smrtne ure
Ležim v šotoru in poslušam tišino,
oglaša se kakor po končanem sejmu,
sence se zgoščajo in nežno vozlajo,
zdaj utripajo tiše zdaj hitreje,
najprej urejeno, potem čudno zmedeno,
nazadnje pa zamigljajo silovito in noro,
kakor da bi nenadoma stopil v urarno.
In naenkrat vem: prišli so in se gnetejo,
kajti venomer mislim nanje in jih kličem,
prišli so vsak s svojo poslednjo uro,
že mi jih izročajo v dediščino
in že mi nežno polnijo šotor,
že tiktakajo in drhtijo in migljajo
in spletajo venec burne tišine.
In ko se je tema zgostila do kraja,
sem jih zagledal in prepoznal:
prvi mi je zapustil nerojenega otroka,
drugi vzpon na Jalovec, tretji znamke,
četrti vinograd, peti pustne šeme,
trinajsti pot okoli sveta, stoti silobran
in poslednji veselo polko in žalostno mater. 

[bookmark: _GoBack]Mi, živi, smo dediči njihovega žrtvovanja za svobodo domovine, ki slišimo daljni odmev zastalega tiktakanja njihovih ur! Ne bom, ne bom molče dopuščala žalitev narodnoosvobodilnega boja in naših pokojnih, padlih partizanov. Ne bom. 
Hvala.
Prepis govora, ki ga je posnel Miloš Šonc in na Youtube postavil Uroš Šonc, je pomagala izdelati Googlova umetna pamet; prepis Kocbekove pesmi je iz antologije Slovensko pesništva upora 2, str. 609. 

